यूहन्नाले आफ्नो जीवनका अन्तिम वर्षहरूमा एफेससको शहरमा रहेर परमेश्वरको सेवा गर्दथे भनी अघिल्लो पाठमा हामीले सिक्यौं। के प्रकाशको पुस्तक लेख्दा पनि युहन्ना एफेसस मै थिए (प्रकाश १:९ हेर्नुहोस्)? ____________। यूहन्ना ऐगीयन समुद्र छेऊमा अवस्थित प_________ भनिने एउटा सानो टापुमा थिए जुनचाहिँ एफेसस भन्दा धेरै टाढामा थिएन। सतावटको कारण यूहन्ना यस टापुमा देश निकाला गरिएका थिए। उनी कुनै दुष्ट अपराधी भएको हुनाले त्यहाँ पठाइएका थिएनन्, तर उनले परमेश्वरको वचन प्रचार गरेका हुनाले र ख्रीष्टको निम्ति सर्वोत्कृष्ट गवाही भएको हुनाले त्यहाँ पुर्याइएका थिए (“परमेश्वरको वचनका निम्ति र येशू ख्रीष्टको गवाहीका निम्ति”—प्रकाश १:९)। बाइबललाई प्रेम गर्ने र बाइबलका ख्रीष्टलाई प्रेम गर्नेहरू कहिलेकाहिँ आफ्ना विश्वासको निम्ति सतावटमा पर्दछन्।
